कर्नाटक के मुख्यमंत्री 2 घंटे देरी से पहुंचे, कोर्ट छोड़ चले गए ब्योर्न बोर्ग
Bjorn Borg, Tennis and Basavaraj Bommai टेनिस के दिग्गज खिलाड़ी ब्योर्न बोर्ग मंगलवार को बेंगलुरु में एक सम्मान कार्यक्रम छोड़ चले गए। 11 बार के   ग्रैंड स्लैम विजेता बोर्ग को कर्नाटक स्टेट लॉन टेनिस एसोसिएशन
टेनिस के दिग्गज खिलाड़ी ब्योर्न बोर्ग मंगलवार को बेंगलुरु में एक सम्मान समारोह छोड़ कर चले गए। 11 बार के ग्रैंड स्लैम विजेता बोर्ग को कर्नाटक स्टेट लॉन टेनिस एसोसिएशन (KSLTA) ने सम्मानित करने के लिए बुलाया गया था। हालांकि, उनका सम्मान करने आने वाले कर्नाटक के मुख्यमंत्री बसवराज बोम्मई दो घंटे देरी से पहुंचे। इस कारण दिग्गज ने सम्मान लेने से मना कर दिया और कोर्ट छोड़ कर चले गए।
ब्योर्न बोर्ग अपने बेटे को बेंगलुरु ओपन में देखने आए थे। बोर्ग के साथ पूर्व भारतीय टेनिस खिलाड़ी विजय अमृतराज को सम्मानित करने का प्रोग्राम था।
टेनिस लीजेंड्स को सम्मानित करने का कार्यक्रम मूल रूप से सुबह 9:30 बजे होना था, इसके बाद इसे 10:15 बजे के लिए स्थगित किया। लेकिन, बोम्मई 11:15 तक नहीं पहुंचे और तब तक बोर्ग कार्यक्रम से निकल गए।
बोम्मई ने बेंगलुरु ओपन के मैच देखें
बोर्ग के जाने के बाद सम्मान समारोह स्थगित हो गया। बोम्मई ने कोर्ट में पहुंचने के बाद 15 से 20 मिनट टेनिस के गेम देखने पहुंचे और फिर वहां से चले गए। बोम्मई के ओर्गनइजर का कहना है कि मुख्यमंत्री को अपनी कुछ अन्य कमिटमेंट्स के कारण देरी हो गई।
सिर्फ 26 साल की उम्र में बोर्ग ने ले लिया था रिटायरमेंट 
स्वीडन के ब्योर्न बोर्ग ने 1974 से 1981 के बीच 11 ग्रैंड ग्लैम खिताब जीते। जिसमें 6 फ्रेंच ओपन और पांच विंबलडन शामिल है। उन्होंने 26 साल की उम्र मे ही टेनिस से रिटायरमेंट ले लिया था। उनका मानना था की वे टेनिस को एन्जॉय नहीं कर पा रहे थे। उन्होंने 1991 में कमबैक किया, लेकिन वे दो साल में एक ही मैच जीत पाए।
हर साल होता है बेंगलुरु ओपन 
बेंगलुरू ओपन प्रोफेशनल टेनिस टूर्नामेंट है। इसे हार्ड कोर्ट पर खेलते है। यह ATP चैलेंजर टूर का हिस्सा है। इसमें इंटरनेशनल खिलाडी हिस्सा लेते है। इस टूर्नामेंट को 2015 से बेंगलुरु में हर साल आयोजित किया जा रहा है।